سید نذیرعلی

سید نذیر علی  सद्दाद नसीरल (پیدائش: 8 جون 1906ء جولندھر اب (جالندھر) | (وفات: 18 فروری 1975ء لاہور) ایک بھارتی مسلمان کرکٹ کھلاڑی تھے جنہوں نے بھارت کی طرف سے 2 ٹیسٹ میچ کھیلے وہ بھارتی کرکٹ کے ابتدائی دنوں کے ایک ممتاز کھلاڑی تھے۔ بعد میں وہ پاکستان ہجرت کر گئے، جہاں انہوں نے چند اول درجہ میچ کھیلے اور ایڈمنسٹریٹر بن گئے۔ وہ 1952ء سے 1968ء تک ٹیسٹ سلیکٹر اور 1953-54 ء میں پاکستان کرکٹ بورڈ کے سیکرٹری رہے۔

ابتدائی دور
سید نذیر علی ایک جارح بلے باز آور دائیں ہاتھ کے بلے باز، فاسٹ میڈیم باؤلر اور ایک اچھے فیلڈر تھے۔ وہ وزیر علی کے چھوٹے بھائی تھے۔ جب ایم سی سی نے 1926/27ء میں بھارت کا دورہ کیا تو اس نے ایم سی سی کے کپتان آرتھر گلیگن کو متاثر کیا جس نے مشورہ دیا کہ نذیر کو سسیکس کاونٹی کے لیے کوالیفائی کرنا چاہیے۔ کچھ مہینوں کے بعد نذیر علی نے سسیکس کے سیکرٹری کو صبح 1 بجے جگایا اور کہا کہ کیا وہ مہمان نوازی کے لیے تیار ہیں۔سید نذیر علی خوش قسمت تھے کہ پٹیالہ کے مہاراجہ نے اسے الیکٹریکل انجینئرنگ کی تعلیم حاصل کرنے کے لیے انگلینڈ بھیجا تھا۔ وہاں اس نے ایک بار سسیکس کی نمائندگی کی اور دوسرے میچوں میں کھیلے اور چار سال بعد بھارت میں اپنے کیریئر کا دوبارہ آغاز کیا۔

ٹیسٹ کرکٹ کھلاڑی کا دور 
انہوں نے 1932ء میں بھارت کے پہلے ٹیسٹ میچ میں 13 اور 6 رنز بنائے اور انگلینڈ کی دوسری اننگز کے دوران فیلڈنگ کرتے ہوئے انجری کا شکار ہو گئے۔ اس دورے میں انہوں نے 1020 رنز بنائے اور 23 وکٹیں حاصل کیں۔ سید نذیر علی کا سب سے یادگار کارنامہ شاید پانچ چوکوں اور تین چھکوں کے ساتھ 52 رنز تھا، جو انہوں نے یارکشائر کے خلاف بھارت کے 66 آل آؤٹ میں سے بنائے تھے۔ اس اننگز میں کسی دوسرے بلے باز نے تین سے زیادہ رنز نہیں بنائے۔ انفرادی پچاس کو شامل کرنے کے لیے یہ اب بھی سب سے کم اول درجہ سکور ہے۔نذیر علی نے 1933/34ء میں مدراس میں انگلینڈ کے خلاف ایک اور ٹیسٹ کھیلا۔ 1947ء میں آزادی کے بعد وہ پاکستان میں آباد ہوئے اور منتظم رہے۔

اعداد و شمار
سید نذیر علی نے 2 ٹیسٹ میچوں کی 4 اننگز میں محض 30رنز بنائے۔ 13 ان کا بہترین سکور تھا جبکہ انہیں 7.50 کی معمولی اوسط حاصل ہوئی تاہم انہوں نے 75 اول درجہ میچوں کی 122 اننگز میں 8 مرتبہ ناٹ آئوٹ رہ کر 3440 رنز 30.37 کی اوسط سے 197 کے بہترین انفرادی سکور کے ساتھ بنائے۔ انہوں نے 7 سنچریاں اور 15 نصف سنچریاں بھی اول درجہ کرکٹ میں سکور کیں۔ جبکہ 48 کیچز بھی ان کے ہاتھوں میں سمائے تھے۔ نذیر علی نے 83 رنز دے کر 4 ٹیسٹ وکٹیں حاصل کیں۔ 4/83 ان کی بہترین کارکردگی اور 20.75 فی وکٹ اوسط تھی۔ اس کے ساتھ ساتھ انہوں نے 4028 رنز دے کر 158 اول درجہ وکٹیں اپنے نام کیں۔ 7/93 ان کی بہترین بولنگ کا ریکارڈ تھا جس کی نسبت سے انہیں 25.49 کی اوسط حاصل ہوئی۔ انہوں نے 6 مرتبہ ایک میچ میں 5 یا اس سے زائد وکٹیں اپنے نام کی تھیں۔

انتقال
نزیر علی کا انتقال لاہور میں 18 فروری 1975ء کو 68 سال 254 دن کی عمر میں ہوا۔

مزید دیکھیے 
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست

حوالہ جات

1906ء کی پیدائشیں
1975ء کی وفیات
بھارت کے کرکٹ کھلاڑی
بھارت کے ٹیسٹ کرکٹ کھلاڑی
جالندھر کے کھلاڑی
مسلمان کرکٹ کھلاڑی
جنوبی پنجاب کے کرکٹ کھلاڑی
شمالی ہندوستان کے کرکٹ کھلاڑی
پٹیالہ کے کرکٹ کھلاڑی
سسیکس کے کرکٹ کھلاڑی
پاکستان کو بھارتی تارکین وطن